**JEGYZŐKÖNYV**

**Készült:** Telki Község Képviselő-testületének 2016. február 12-én a Polgármesteri Hivatal tárgyalójában megtartott rendes nyílt üléséről.

**Jelen vannak:**

Deltai Károly Polgármester

Móczár Gábor Alpolgármester

Fillinger Zsófia Képviselő

Földvári-Nagy László Képviselő

Halász Terézia Képviselő

Szigeti Antal Képviselő

dr. Lack Mónika Jegyző

**Deltai Károly Polgármester** köszönti a testület tagjait és a megjelenteket. Megállapítja, hogy a Képviselő testület határozatképes 6 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el:

Napirend

1./ Az önkormányzat 2016. évi költségvetési rendeletének beterjesztése

**Előterjesztő: Polgármester**

2./ Törvényességi felhívás megtárgyalása

**Előterjesztő: Polgármester**

**Napirendek tárgyalása**

**1./ Az önkormányzat 2016. évi költségvetési rendeletének beterjesztése**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly Polgármester**: A költségvetés beterjesztem törvényi kötelezettség okán. A Pénzügyi Bizottság nem fogadta el a költségvetést ezért a költségvetés tárgyalását elnapolni javaslom.

A polgármester a költségvetés megtárgyalásának elnapolására tesz javaslatot.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**15/2016.( II.12.) Öh.** **számú**

**Határozata**

**2016.évi költségvetés megtárgyalásának elnapolásáról**

Telki község Önkormányzata Képviselő-testülete úgy határoz, hogy tudomásulveszi az önkormányzat 2016. évi költségvetési javaslatának testület részére történő beterjesztését.

Határidő: azonnal

Felelős: Polgármester

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**16/2016.( II.12.) Öh.** **számú**

**Határozata**

**2016.évi költségvetés megtárgyalásának elnapolásáról**

Telki község Önkormányzata Képviselő-testülete úgy határoz, hogy a beterjesztett az önkormányzat 2016. évi költségvetési rendelet előterjesztésének megtárgyalását elnapolja.

Határidő: azonnal

Felelős: Polgármester

**2./ Törvényességi felhívás megtárgyalása**

**Előterjesztő: Polgármester**

**Deltai Károly Polgármester:** A törvényességi felhívás kapcsán a feladatunk az hogy, az építményadó kapcsán, a legkisebb fájdalommal érjük azt el, hogy két szék közül ne a pad alá essünk. A másik esetben véleményem szerint az egyetlen lehetőség a törvényességi felhívásban foglaltak elfogadása. Ha emlékeztek rá, én már annak idején is jeleztem, hogy nem értem, hogy miért kellene a lakcímkedvezményhez kötni a telekadót. Két adótárgyunk van és a kettő kapcsolatából eredeztetünk egy adókedvezményt. Nem látom, hogy hogy lehetne a kedvezményeket megtartani, úgy, hogy azt nem helyben lakáshoz kössük.

**Lack Mónika jegyző:** A Kormányhivatal az adótárgyhoz javasolja kapcsolni a kedvezményt, esetünkben magához a telekhez.

**Takács Zoltán alpolgármester**: Hoztunk egy kompromisszumos döntést, hogy kivezetjük a ciklus végéig a telekadó esetében a kárpótlási és részarány tulajdon utáni kedvezményt. Valahogy legalább ebben egy kicsit küzdjünk.

**Szigeti Antal képviselő:** Az adóbevallásból látjuk, hogy ki az, aki bejelentette, hogy a mentességet igénybe veszi.A mentesség normatívan működik. Vagy azt kell kimondani, hogy aki helyben lakó kap vagy nem kap mentességet.

**Móczár Gábor alpolgármester:** A születéshez nem köthetjük?

**Takács Zoltán alpolgármester**: A kedvezmény az adótárgyhoz legyen kötve. Az hogy részarány vagy kárpótlásba kapta vissza az lehet. Mi lenne, ha megnéznénk a részarány tulajdonosokat és a kedvezményt erre tartanánk meg.

**Szigeti Antal képviselő**: Ha a részarány tulajdonosokról beszélünk az egy kis rész lenne, a kárpótoltak között több olyan személy van, aki nem telki. Ha megnézzük a részarány tulajdonosokat látnánk, hogy hány főre terjed ki és lehetne dönteni, hogy mire terjed ki.

**Deltai Károly polgármester**: Meg lehet becsülni, hogy hány esetről van szó? Jó lenne látni.

**Szigeti Antal képviselő**: Ebbe tudok segíteni. Ez nagyon korrekt lenne ha ez meglenne.

Ha ebbe nem kötöttek bele, akkor ez a rendszer tud működni.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**17/2016.( II.12.) Öh.** **számú**

**Határozata**

**Törvényességi felhívás megtárgyalása**

A képviselő-testület úgy határozott, hogy az építményadó rendelet tekintetében születetett törvényességi felhívást befogadja és a rendeletmódosítás során a tényleges életvitelszerű lakcímnyilvántartás adatait vegye a kedvezmény alapjául.

Határidő: 2016. február 29.

Felelős: Polgármester

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**18/2016.( II.12.) Öh.** **számú**

**Határozata**

**Törvényességi felhívás megtárgyalása**

A képviselő-testület úgy határozott, hogy a telekadó rendelet tekintetében születetett törvényességi felhívást befogadja és a rendeletmódosítás előkészítése során megvizsgálja a részarány és az eredeti kárpótolt körét, ezt leegyeztetve a földhivatali nyilvántartással, és a kedvezménynél megvizsgálja a kedvezménynek a részarány tulajdonosokra való kiterjesztés lehetőségét.

Határidő: 2016. február 29.

Felelős: Polgármester

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester